CELEX: C2005/057/52
Language: fi
Date: 2005-03-05 00:00:00
Title: Asia T-482/04: Komsa Kommunikation Sachsen AG:n 13.12.2004 sisämarkkinoiden harmonisointivirastoa (tavaramerkit ja mallit) vastaan nostama kanne

5.3.2005   
            
            
               FI
            
            
               Euroopan unionin virallinen lehti
            
            
               C 57/30
            
         Komsa Kommunikation Sachsen AG:n 13.12.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-482/04)
   (2005/C 57/52)
   Kieli, jolla valitus on laadittu: saksa
   Komsa Kommunikation Sachsen AG, kotipaikka Hartmannsdorf (Saksa), on nostanut 13.12.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan.
   Kantajan edustajana on asianajaja F. Hagemann.
   Muuna osapuolena valituslautakunnassa on ollut Anders Kern Präsentationssysteme GmbH & Co. KG, kotipaikka Norderstedt (Saksa).
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa sisämarkkinoiden harmonisointiviraston (tavaramerkit ja mallit) ensimmäisen valituslautakunnan 6.9.2004 tekemän päätöksen (asia R65/2003-4) siltä osin kuin siinä hyväksytään väitteentekijän valituslautakuntaan tekemä valitus seuraavien yhteisön tavaramerkkiä koskevassa hakemuksessa mainittujen tavaroiden osalta: ”tiedon, äänen tai kuvien tallennus-, siirto- ja toistolaitteet; sähkötenkniset ja elektroniset laitteet ja niistä koostuvat järjestelmät teollisuusprosessien kauko-ohjaukseen; kaikki edellä mainitut tuotteet myös asennettavaksi ajoneuvoihin; kaikenlaiset ohjelmia sisältävät ja koneellisesti luettavat tietovälineet”,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja.
            
         
               Haettu tavaramerkki:
            
            
               Kuvamerkki ”@k” luokkiin 9, 16, 35, 37, 38 ja 42 kuuluvien tavaroiden osalta (ilmoitus nro 1322460).
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Anders + Kern Präsentationssysteme GmbH & Co. KG.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Yhteisön kuvamerkki ”A+K” luokkiin 6, 9 ja 20 kuuluvien tavaroiden ja palvelujen osalta (yhteisön tavaramerkki nro 294 546).
            
         
               Väiteosaston ratkaisu:
            
            
               Väite hylätään.
            
         
               Valituslautakunnan ratkaisu:
            
            
               Anders + Kern Präsentationssysteme GmbH & Co. KG:n valitus hyväksytään siltä osin kuin se koskee seuraavia tavaroita: ”tiedon, äänen tai kuvien tallennus-, siirto- ja toistolaitteet; sähkötekniset ja elektroniset laitteet ja niistä koostuvat järjestelmät teollisuusprosessien kauko-ohjaukseen; kaikki edellä mainitut tuotteet myös asennettavaksi ajoneuvoihin; kaikenlaiset ohjelmia sisältävät ja koneellisesti luettavat tietovälineet”. Valitus hylätään muilta osin.
            
         
               Kanneperusteet:
            
            
               Valituslautakunnan päätös rikkoo asetuksen (ETY) N:o 40/94 8 artiklan 1 kohdan b alakohtaa, koska valituslautakunta ei ole riittävällä tavalla arvioinut tavaramerkkioikeudellista sekaannusvaaraa. Verrattavien tavaramerkkien välillä ei ole olemassa tällaistä sekaannusvaaraa.